উল্লেখযোগ্য যে, প্ৰাক্তন মুখ্যমন্ত্ৰীগৰাকীক কালি পুৱাৰ ভাগত অক্সিজেনৰ মাত্ৰা হ্ৰাস পোৱাৰ বাবে ততাতৈয়াকৈ ভৰ্তি কৰোৱা হৈছিল GMCH ৰ আই.চি.য়ুত।
আজি পুৱা ৯ঃ১৫ বজাত এইমছৰ পৰিচালন সঞ্চালকৰ সৈতে জিএমচিএইছৰ চিকিৎসকৰ এক ভিডিঅ' কনফাৰেন্সিং অনুষ্ঠিত হয় বুলি সংবাদমেলত হিমন্তই জানিবলৈ দিয়ে।
গগৈৰ অক্সিজেন লেভেল বৃহস্পতিবাৰে ৮৪ লৈ হ্ৰাস পাইছিল। আজি পুৱাৰ ভাগত এইমছৰ পৰিচালন সঞ্চালকৰ পৰা GMCH ৰ চিকিৎসকে চিকিৎসা প্ৰণালীৰ সম্পৰ্কে কিছু পৰামৰ্শ গ্ৰহণ কৰে।
এই ভিডিঅ' কনফাৰেন্সিঙত জিএমছিএইছৰ চিকিৎসকৰ লগতে স্বাস্থ্যমন্ত্ৰী ড০ হিমন্ত বিশ্ব শৰ্মা আৰু গগৈৰ পুত্ৰ গৌৰৱ গগৈয়ো অংশগ্ৰহণ কৰে।
উল্লেখযোগ্য যে, যোৱা ২৫ আগষ্টত প্ৰাক্তন মুখ্যমন্ত্ৰীগৰাকী কোভিড-১৯ ত আক্ৰান্ত হৈছিল আৰু পাছদিনা তেওঁক GMCH ত ভৰ্তি কৰোৱা হৈছিল। তেতিয়াৰে পৰা তেওঁ GMCH তে চিকিৎসাধীন হৈ আছিল।
